*Par atklāta konkursa*

*“**Vieglo transportlīdzekļu piegāde”*

*(ID Nr. RS/2023/2) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*Jautājums:*

5.daļa – Tehniskā specifikācija – Vieglais kompaktais (M1), prasībās “Degvielas veids” ir minēts “benzīns vai dīzeļdegviela”.

Vai šajā gadījumā var piedāvāt dzinēja veidu – eTSI, kas ir “Tiešās iesmidzināšanas turbopūtes benzīna dzinējs ar daļējo hibrīda sistēmu”?

eTSI skaidrojums – Efektīvo 1,5 litru TSI benzīna motoru atbalsta 48 V litija jonu akumulators, kas ir savienots ar to un 7 ātrumu dubultā sajūga pārnesumkārbu (DSG). 48 V sistēma atgūs enerģiju, kad transportlīdzeklis bremzē (bremžu enerģijas atjaunošana). Abas funkcijas padara eTSI ievērojami ekonomiskāku nekā parastais TSI dzinējs. Zemāks degvielas patēriņš, lielāka veiktspēja un komforts, pateicoties 48 V litija jonu akumulatora palīdzībai.

*Atbilde:*

Iepirkuma priekšmeta 5., 6. un 7.daļā pretendents var piedāvāt transportlīdzekļus, kurus darbina benzīna dzinēji ar hibrīda sistēmu.

Iepirkumu komisijas priekšsēdētāja Karīna Meiberga